O‘zbekistonda Davlat xizmatlari, shakllari va blanklarining yagona reyestri tashkil etiladi

2015-yil 13-may kuni O‘zbekiston Respublikasi Vazirlar Mahkamasi “Davlat xizmatlarini ko‘rsatish va davlat organlari va boshqa tashkilotlarning o‘zaro muassasalararo axborot hamkorligi tartibini yanada takomillashtirish chora-tadbirlari to‘g‘risida”gi qarorni qabul qildi, deb xabar bermoqda O‘zbekiston Respublikasi Axborot texnologiyalari va kommunikatsiyalarini rivojlantirish  vazirligining matbuot xizmati.

Hujjat Davlat xizmatlari, shakllari va blanklari yagona reyestrini shakllantirish va yuritish to‘g‘risidagi nizomni va Davlat organlari va boshqa tashkilotlarning davlat xizmatlarini ko‘rsatishda o‘zaro muassasalararo axborot hamkorligi tartibi to‘g‘risidagi nizomni tasdiqladi.
Davlat xizmatlari, shakllari va blanklari yagona reyestrini shakllantirish va yuritish va o‘zaro muassasalararo elektron hamkorlik tizimini tashkil etish uchun mas’ul etib O‘zbekiston Respublikasi Axborot texnologiyalari va kommunikatsiyalarini rivojlantirish vazirligi tayinlandi.